म्योरपुर थाना क्षेत्र के अंतर्गत देवनरी के नउआन टोला में रविवार को अपराह्न तीन बजे एक महिला की बिजली गिरने से मौत हो गई। माया देवी (38) पत्नी विद्या अपराह्न में घर के बाहर लगे हैंडपंप से पानी लेने गई थी। इसी बीच बारिश शुरू हो गई। वह बचने के लिए घर की तरफ भागती कि बिजली गिर पड़ी और माया बुरी तरह झुलस गई। परिजनों ने उसे म्योरपुर सामुदायिक स्वास्थ्य केंद्र में भर्ती कराया। यहां इलाज के दौरान उसकी मौत हो गई।